Viktoras Paukštelis

Viktoras Paukštelis (Victor Paukstelis) (g. 1983 m. gegužės 25 d.) – lietuvių pianistas, tapytojas.

Biografija 
Motina – pianistė, pedagogė Tatjana Radovič, tėvas – kompozitorius  Viktoras Paukštelis.
1989–2000 m. studijavo Nacionalinėje M. K. Čiurlionio menų mokykloje, 2001 m. baigė B. Dvariono muzikos mokyklą. 2001–2007 m. studijavo Lietuvos muzikos ir teatro akademijoje, įgijo Meno Licenciato laipsnį. Bakalauro laipsnį įgijo prof. Mariam Azizbekovos klasėje, magistro – Veronikos Vitaitės klasėje. 2007 m. stažavosi Hamburgo muzikos ir teatro akademijoje (vadovas prof. Evgenijus Koroliovas)  Vokietijoje.
2009–2013 m. studijavo École Normale de Musique de Paris konservatorijoje, prof. Jean-Marco Luisada klasėje, 2014–2020 m. studijavo Vilniaus dailės akademijoje, 2018 m. įgijo bakalauro laipsnį, 2020 m. – magistro.

Veikla

Muzika 
Koncertuoja Lietuvoje, Jungtinėse Valstijose, Prancūzijoje, Vokietijoje, Skandinavijos šalyse, dalyvauja įvairiuose festivaliuose. Grojo kartu su Lietuvos kameriniu orkestru (vadovas  Saulius Sondeckis),  Vilniaus Balio Dvariono dešimtmetė muzikos mokyklos  mokytojų styginių orkestru (vadovas  Petras Kunca). Dalyvavo Verbier festivalyje Šveicarijoje (vadovai prof. Gary Graffman ir prof. Boris Petrushansky), West Chester universiteto festivalyje Jungtinėse Valstijose (vadovas prof. Anthony di Bonaventura), Pite Älvdal festivalyje Švedijoje (vadovas prof. Jiri Hlinka), International Holland Music Sessions meistriškumo kursuose Olandijoje (vadovas Michailas Voskresensky).
Nuo 2001 m. tobulina profesinius įgūdžius pianistės Noros Ray klasėje.
2009 m. laimėjo  Alberto Rousselo stipendiją mokslams École Normale de Musique de Paris.
2009–2012 m. laimėjo galimybę tobulintis ir gyventi Cité Internationale des Arts Paryžiuje.
Be gerai žinomų klasikos kūrinių, atlieka ir rečiau skambinamus Jeano-Philippe Rameau, Domenico Scarlatti, Anatolijaus Lyadovo, Aleksandro Skriabino, Césario Francko kūrinius. Atlieka savo brolio kompozitoriaus Vytauto Paukštelio kūrinius.
Jaunųjų pianistų respublikinio konkurso Musica Amabile nuolatinis vertinimo komisijos pirmininkas. 2015 m. kovo 26 d. koncertavo Berlyno filharmonijoje – rečitalis 'The Recital of Restless Paintings', 2016 m. lapkričio 30 d. surengė koncertą prestižinėje Niujorko „Carnegie Hall“ salėje.

Tapyba 
 
 

2011 m. – dviejų tapytojų (su Tomu Kiauka) paroda Ievos Simonaitytės viešojoje bibliotekoje Klaipėdoje.
 2012 m. – dviejų tapytojų (su Tomu Kiauka) paroda Lietuvos dailininkų sąjungoje Vilniuje.
 2012–2013 m. – asmeninė paroda Beatričės Grincevičiūtės muziejuje Vilniuje.
 2013 m. – atrinktų menininkų paroda Arkos galerijoje Vilniuje „Donelaitis 2013“.
 2013 m. – atrinktų menininkų paroda Arkos galerijoje Vilniuje „XXI amžiaus anatomija“.
 2014 m. – dviejų tapytojų (su Tomu Kiauka) paroda Kėdainių daugiakultūriame centre Kėdainiuose.
 2014 m. – individuali paroda  Marijos ir Jurgio Šlapelių Name-Muziejuje Vilniuje.
 2015 m. – individuali paroda Compensa koncertų salėje.
 2016 m. – individuali paroda Pylimo galerijoje Vilniuje.
 2016 m. - individuali paroda Niagara Pumphouse Arts Centre, Niagara-on-the-Lake, ON, Kanadoje.
 2016 m. – individuali tapybos paroda galerijoje „HOOP“ Hamiltone, Kanadoje.
 2016 m. – grupinė paroda „WUNDERKAMERAden“ galerijoje „Meno forma“, Kaune.
 2017 m. – grupinė paroda „Khôra“ Gdansko dailės akademijos galerijoje, Lenkijoje.
 2017 m. – individuali paroda „Eklipsė“ „Muzikos galerijoje“ Vilniuje.
2017 m. – paroda “Belvedere”, galerijoje “Meno forma”, Kaune.
 2018 m. –  individuali paroda „Nykstantys portretai“ galerijoje „Akademija“, Vilniuje.
 2018 m. – individuali paroda „Nebepamenu jos vardo“ galerijoje „Kunstkamera“, Vilniuje.
2018 m. – meno mugė „ArtVilnius‘18”.
2018 m. – “Kambarys kaip galerija”, gyd. V. Jauniškio namas, Molėtai.
 2019 m. – grupinė paroda „Rekomendacija” Klaipėdos kultūrų komunikacijų centre, ArtVilnius‘19.
 2019 m. – individuali  paroda „Ornitologo sapnas“ galerijoje „Baroti“, Klaipėdoje.
 2019 m. – grupinė paroda „Karnavalas” Pamėnkalnio galerijoje, Vilniuje.
2019 m. – grupinė paroda  „Kunigaikščių Giedraičių žemės beieškant“, Vilniaus rotušė, Vilnius.
2019 m. - individuali paroda „House of Jäger“, galerijoje „Kunstkamera“, Vilniuje.
2019 m. - individuali paroda „Ornitologo sapnas“, galerijoje „Baroti “, Klaipėdoje.
2019 m. - individuali paroda „Kultūriniai peizažai“, I.Kanto viešojoje bibliotekoje, Klaipėdoje.
2019 m. - individuali tapybos paroda L. Rėzos muziejuje, Juodkrantėje.
2020 m. – individuali paroda „Ornitologo sapnas”, Vilniaus rotušėje.
2020 m. – individuali paroda „Zelandija” galerijoje „Arka”, Vilniuje.
2021 m. – individuali paroda „Gambitas” Klaipėdos kultūrų komunikacijų centre.
2021 m. - grupinė paroda „Biennale Européenne des Blancs Manteaux”, „La Halle des Blancs Manteaux“, Paryžiuje.

Animuotų paveikslų projektą „Šokantys paveikslai“ V. Paukštelis pristatė Austrijoje, Vokietijoje, JAV ir Švedijoje.

Kita veikla 
Dalyvauja Mikalojaus Konstantino Čiurlionio fondo veikloje. Koncertuoja fondo organizuojamuose renginiuose. Inicijavo minėtojo fondo projekto „Išsaugokime Lietuvos pilis, dvarus ir parkus" renginių ciklą Trakų salos ir Gedimino pilyse, 2007 m. metų apdovanojimus Vilniaus rotušėje „Už atgimusią istoriją“, vėliau išsivysčiusius į tęstinį M. K. Čiurlionio fondo projektą „Lietuvos šviesuoliai“. Pradėjo edukacinį projektą „Augame su M. K. Čiurlioniu“, prisidėjo prie Užutrakio rūmų atstatymo veiklos.
Nuo 2013 m. rengia „Paliesiaus dvaro plenerą“, yra Paliesiaus dvaro koncertinės veiklos meno vadovas.
Aktyviai dalyvauja bėgimuose ir maratonuose, iki šiol geriausias pasiektas laikas maratone - 2 val. 46 min. 39 s. (BMW Berlin Marathon 2019).

Diskografija 
 2013: „Bach Liszt Debussy Victor Paukštelis" kompaktinė plokštelė (Baltic Optical Disc)
 2014: „Bach Lyadov Scriabin Piano Music" kompaktinė plokštelė (Sheva Collection) 
 2015: „Rameau Schumann Franck" kompaktinė plokštelė (Sheva Collection)
2020: „Mozart, Beethoven, Pärt, Chopin” kompaktinė plokštelė (Sheva Collection)

Nuorodos 
 Asmeninis V. Paukštelio tinklalapis

Šaltiniai 

Lietuvos dailininkai
Lietuvos pianistai